अन्ना को लेकर राहुल गांधी ने जताई चिंता  
राहुल गांधी ने गुरुवार को कहा कि वह भ्रष्टाचार के खिलाफ अन्ना हजारे के आंदोलन के मद्देनजर बने गतिरोध को लेकर चिंतित हैं।
कांग्रेस महासचिव राहुल गांधी ने गुरुवार को कहा कि वह भ्रष्टाचार के खिलाफ अन्ना हजारे के आंदोलन के मद्देनजर बने गतिरोध को लेकर चिंतित हैं। संवाददाताओं द्वारा यह पूछे जाने पर कि क्या वह लोकपाल के मुद्दे पर बने गतिरोध और अन्ना हजारे द्वारा अनशन समाप्त करने से इनकार किए जाने को लेकर चिंतित हैं, राहुल गांधी ने कहा, निश्चित रूप से मैं चिंतित हूं।   कांग्रेस महासचिव ने यह टिप्पणी उस वक्त कि जब वह कांग्रेस सांसदों की बैठक से बाहर आ रहे थे। इस बैठक में वित्त मंत्री प्रणब मुखर्जी ने हजारे के मुद्दे से पार्टी नेताओं को अवगत कराया। हालांकि राहुल गांधी इस बैठक में कुछ नहीं बोले, लेकिन पार्टी के कुछ युवा नेताओं सहित अनेक सांसदों ने अपने सवाल और सुझाव वित्त मंत्री के समक्ष रखे।